APSTIPRINĀTS

 SIA “Rīgas 2. slimnīca”

Iepirkumu komisijas

2019.gada 18.februāra sēdē

(protokols Nr.1)

**CENU APTAUJAS**

**“Medicīnisko ierīču tehniskā apkope un remonts”**

**Identifikācijas Nr.: Rīgas 2.slimnīca 2019/6**

**Nolikums**

Rīga, 2019

**INSTRUKCIJA PRETENDENTIEM**

## Cenu aptaujas identifikācijas numurs, procedūra, pasūtītājs un tā rekvizīti:

* 1. Cenu aptaujas identifikācijas numurs: **Rīgas 2.slimnīca 2019/6**
	2. Pasūtītājs un tā rekvizīti: **SIA „Rīgas 2.slimnīca”,** reģistrācijas Nr.40003184960, juridiskā adrese: Ģimnastikas ielā 1, Rīgā LV-1004, (turpmāk – ***Pasūtītājs***).

Kontaktpersona, kura pilnvarota sniegt organizatoriska rakstura informāciju par iepirkuma procedūru: Jurists Āris Augstkalns, tālrunis +371 67607262, e-pasts: aris.augstkalns@slimnica.lv.

Kontaktpersona, kura pilnvarota sniegt informāciju par tehnisko specifikāciju: Medicīnas iekārtu inženieris Edgars Čimbars, mob. 20377685, e-pasts: e.chimbars@gmail.com.

1. Pretendents
	1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu saskaņā ar cenu aptaujas “Medicīnisko ierīču tehniskā apkope un remonts” nolikumā (turpmāk – nolikums) norādītajām Pasūtītāja prasībām.
	2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
2. Iepirkuma priekšmets
	1. Medicīnas iekārtu tehniskā apkalpošana un remonts saskaņā ar Tehnisko specifikāciju.
	2. CPV kods: 50421000-2. Medicīnisko ierīču remonta un tehniskās apkopes pakalpojumi.
	3. Cenu aptauja ir sadalīta 5 daļās.
	4. Pretendenti var iesniegt piedāvājumu par vienu, vairākām vai visām daļām. Piedāvājums ir iesniedzams par visu attiecīgas daļas apjomu.
	5. Pretendents nevar iesniegt piedāvājuma variantus.
	6. Pakalpojuma sniegšanas vietas ir **Rīgas 2.slimnīca,** Ģimnastikas ielā 1, Rīgā LV-1004
3. **Piedāvājuma iesniegšanas laiks un vieta**
	1. Pretendenti piedāvājumus var iesniegt līdz **2019. gada 27. februārim plkst. 10:00**.
	2. Pretendenti piedāvājumus var iesniegt darba dienās no plkst. 8:30 līdz 16:30 (no pirmdienas līdz ceturtdienai), no plkst. 8:30 līdz 15:00 (piektdienās), bet ne vēlāk kā līdz nolikuma 4.1. punktā noteiktajam termiņam, Ģimnastikas ielā 1, Rīgā LV-1004, Sekretariātā (1.stāvā). Pēc Nolikuma 4.1.punktā minētā termiņa iesniegtie piedāvājumi netiks pieņemti un izskatīti, un tie tiks atdoti Pretendentam atpakaļ neatvērti.
4. **Informācijas apmaiņa un papildu informācijas sniegšana**
	1. Cenu aptaujas nolikums ir pieejams Pasūtītāja mājaslapā [www.slimnica.lv](http://www.slimnica.lv) sadaļā “Iepirkumi”.
	2. Piegādātājiem ir tiesības prasīt papildu informāciju par cenu aptauju, tai skaitā, prasīt paskaidrojumus par iepirkuma nolikumu. Visi informācijas pieprasījumi vai jautājumi nosūtāmi uz e-pasta adresi: Jurists Āris Augstkalns, tālrunis +371 67607262, e-pasts: aris.augstkalns@slimnica.lv.
	3. Ja piegādātājs ir laikus pieprasījis papildu informāciju par cenu aptaujā nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	4. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams cenu aptaujas nolikums, norādot arī uzdoto jautājumu.
5. **Piedāvājuma noformēšana**
	1. Piedāvājumā jāietver:
		1. Pieteikuma veidlapa (2. pielikums);
		2. Tehniskais – finanšu piedāvājums (1. pielikums).
	2. Piedāvājums jāiesniedz latviešu valodā. Ja Pretendents ir iesniedzis dokumentu svešvalodā, tam ir jāpievieno Pretendenta pārstāvja apliecināts tulkojums latviešu valodā. Pretendenta iesniegtiem dokumentiem ir jābūt skaidri salasāmiem, bez iestarpinājumiem vai labojumiem.
	3. Piedāvājumu paraksta Pretendenta pārstāvis ar paraksta tiesībām vai tā pilnvarota persona. Ja piedāvājumu paraksta pilnvarota persona, papildus iesniedzama pilnvara (vai cits dokuments), kas apliecina piedāvājumu parakstījušās personas tiesības uzņemties saistības pretendenta vārdā. Ja piedāvājumu iesniedz personu apvienība, papildus iesniedzama visu personu apvienības dalībnieku parakstīta dokumenta (protokols, vienošanās, līgums vai cits dokuments) kopija, kurā norādīts personu apvienības dalībnieku atbildības sadalījums līguma izpildē.
	4. Pretendents piedāvājumu iesniedz vienā no zemāk norādītajiem veidiem:
		1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā (*doc, docx* vai *pdf* formātā, Tehniskajam un finanšu piedāvājuma jābūt MS Excel formātā) kompaktdiskā (vai uz cita datu nesēja) ar norādi KOPIJA. Ja piedāvājuma kopija atšķirsies no piedāvājuma oriģināla, komisija ņems vērā piedāvājuma oriģinālu;
		2. 1 (viens) eksemplārs elektroniskā formā (teksta datne *doc* vai *docx* formātā) ar drošu elektronisko parakstu parakstīta dokumenta veidā kompaktdiskā vai kopnes USB saskarnes atmiņas ierīcē.
	5. Piedāvājumi iesniedzami aizlīmētā, aizzīmogotā aploksnē. Uz aploksnes jābūt norādei: “Cenu aptaujai “Medicīnisko ierīču tehniskā apkope un remonts” (Identifikācijas Nr. Rīgas 2. slimnīca 2019/6)“. Atvērt tikai komisijas klātbūtnē”. Uz aploksnes jānorāda Pretendenta nosaukums un adrese.
	6. Piedāvājumi netiek atdoti atpakaļ Pretendentiem, izņemot Nolikuma 4.2.punktā noteiktajā gadījumā.
	7. Iesniedzot piedāvājumu, Pretendents pilnībā pieņem visus Nolikumā ietvertos noteikumus.
	8. Pēc piedāvājumu iesniegšanas termiņa beigām Pretendents nevar savu piedāvājumu labot vai grozīt.
6. **Prasības pretendentam un apliecinošie dokumenti**

|  |  |  |
| --- | --- | --- |
| **Nr.** | **Kvalifikācijas prasība** | **Dokuments, kas apliecina atbilstību prasībai** |
|  | Uz Pretendentu neattiecas Publisko iepirkumu likuma 9. panta astotās daļas nosacījumi. | *Minētās prasības izpildi apliecinošu informāciju attiecībā uz Pretendentu, kuram būtu piešķiramas līguma slēgšanas tiesības, Pasūtītājs pārbaudīs publiski pieejamajās datu bāzēs.* |
|  | Pretendents ir reģistrēts atbilstoši normatīvo aktu prasībām. | *Minētās prasības izpildi apliecinošu informāciju Pasūtītājs pārbaudīs publiski pieejamajās datu bāzēs.* |
|  | Pretendentam ir attiecīgajā cenu aptaujas priekšmeta daļā minētās iekārtas ražotāja autorizācija nolikumā noteikto pakalpojumu sniegšanai (*nosacījums nav attiecināms, ja iekārtas ražotājs ir likvidēts vai arī pastāv citi no Pretendenta neatkarīgi apstākļi, kas liedz saņemt šādu autorizāciju*). | Ražotāja autorizācijas vēstules kopija, kas apliecina Pretendenta tiesības veikt attiecīgajā cenu aptaujas priekšmeta daļā minētās iekārtas profilaktiskās apkopes un remontu (*ja attiecināms*). |
|  | Cenu aptaujas līguma izpildē iesaistāmajam Pretendenta tehniskajam personālam ir nepieciešamās zināšanas darbā ar attiecīgajā cenu aptaujas priekšmeta daļā minēto iekārtu. | Cenu aptaujas līguma izpildē iesaistāmā Pretendenta tehniskā personāla kvalifikāciju apliecinoši dokumenti –attiecīgajā cenu aptaujas priekšmeta daļā minētās iekārtas ražotāja izsniegta apmācību sertifikāta kopija, vai arī, gadījumā, ja iekārtas ražotājs ir likvidēts vai arī pastāv citi no Pretendenta neatkarīgi apstākļi, kas liedz saņemt minēto dokumentu, Pretendenta brīvā formā sagatavots apliecinājums, ka iepirkuma līguma izpildē iesaistāmais personāls atbilst nolikuma 7.4.punkta prasībām |

1. **Tehniskais un finanšu piedāvājums**
	1. Tehnisko un finanšu piedāvājumu pretendents sagatavo precīzi atbilstošiNolikuma 1.pielikumā norādītajai tehniskajai specifikācijai, ievērojot tehniskās specifikācijas numerācijas secību un aizpildot Nolikumam pievienoto MS Excel tabulu. Finanšu piedāvājuma formā ir dzēšamas tās iepirkuma priekšmeta daļas, kurās pretendents piedāvājumu neiesniedz.
	2. Cenu par pakalpojumu norāda euro (EUR) ar divām zīmēm aiz komata.
	3. Cenā jāiekļauj visi ar pakalpojuma sniegšanu saistītie izdevumi, t.sk., administratīvās izmaksas (piemēram, transporta izdevumus, visa veida sakaru izmaksas u.c.). Papildu izmaksas līguma darbības laikā netiks pieļautas.
2. **Iepirkuma līguma izpilde**
	1. Cenu aptaujas rezultātā paredzēts noslēgt līgumu par kopējo summu līdz 7 000.00 EUR.
	2. Līgums stājās spēkā ar dienu, kad to paraksta abas Puses un ir spēkā 12 (divpadsmit) mēnešus vai līdz kopējās līguma summas sasniegšanai, atkarībā no tā, kurš notikums iestājas pirmais.
	3. Pretendentam jānodrošina reakcijas laiks no izsaukuma saņemšanas:
		1. avārijas situācijā (ja bojājuma dēļ iekārta neveic darba procesu) - speciālista ierašanos 24 stundu laikā;
		2. nelielu remontu un regulēšanas darbu veikšanai (ja iekārtas darbība nav būtiski traucēta) – 48 stundu laikā;
		3. ja nepieciešamas iekārtas detaļu nomaiņa, ne ilgāk kā 7 dienu laikā no akta par defektiem sastādīšanas brīža.
	4. Pretendentam profilaktiskās apkopes jāveic saskaņā ar cenu aptaujas tehnisko specifikāciju. Kā apliecinājumu veiktajai apkopei jāsagatavo pārbaudes protokols.
	5. Darba procesā tiek izmantotas ražotāja sertificētas rezerves daļas (nosacījums attiecināms, ja iekārtas ražotājs šādas prasības ir izvirzījis). Iekārtu rezerves daļām jānodrošina garantija atbilstoši ražotāja noteiktajam garantijas termiņam, bet ne mazāku kā 12 (divpadsmit) mēnešus.
	6. Pēc apkopes un remonta veikšanas jāveic iekārtas funkcionālā pārbaude un Pasūtītājam jāizsniedz apliecinājums par iekārtas funkcionēšanu.
	7. Izpildītājam ir pienākums pirms iekārtu/detaļu maiņas (uzstādīšanas) iesniegt Pasūtītāja kontaktpersonai attiecīgās preces ekspluatācijas īpašību deklarāciju, ja minētā persona to pieprasa.
	8. Pirms remontdarbu veikšanas Izpildītājs ar Pasūtītāja kontaktpersonu saskaņo veicamos darbus un to izmaksas. Attiecīgie darbi ir veicami tikai pēc atbilstoša akcepta saņemšanas.
3. **Vērtēšana un lēmuma pieņemšana**
	1. Komisija pārbauda piedāvājumu atbilstību nolikuma 6.punktā norādītajām prasībām. Neatbilstošie piedāvājumi tālāk netiks vērtēti.
	2. Komisija pārbauda piedāvājumu atbilstību nolikuma 7.punktā norādītajām prasībām. Neatbilstošie piedāvājumi tālāk netiks vērtēti.
	3. Komisija pārbauda piedāvājumu atbilstību Tehniskajā specifikācijā izvirzītajām prasībām.
	4. Komisija pārbauda finanšu piedāvājumus, t.sk. pārbauda, vai piedāvājumā nav aritmētisku kļūdu. Ja piedāvājumā tiek konstatēta aritmētiska kļūda, tā tiek labota saskaņā ar normatīvajos aktos noteiktajām prasībām.
	5. Komisija no prasībām atbilstošajiem piedāvājumiem izvēlēsies piedāvājumu ar viszemāko kopējo summu (1 apkopes reize + 1 remontdarba stunda) katrā iepirkuma daļā atsevišķi. Ja kādā no cenu aptaujas daļām pie ailes *“Cena EUR bez PVN par vienu tehnisko apkopi”* ir norādīts simbols “-” (kas nozīmē, ka tehniskā apkope nav plānota), tad arī tādos gadījumos Komisija vērtē kopējo piedāvāto summu par katru daļu atsevišķi.
	6. Gadījumā, ja divi vai vairāk Pretendenti iesniegs piedāvājumus ar vienādām cenām, priekšroka tiek dota tam Pretendentam, kuram līguma slēgšanas tiesības piešķirtas skaitliski vairāk daļās. Ja arī minētā informācija būs vienāda, uzvarētāja noteikšanai tiks veikta loze (par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem);
	7. Komisija pārbaudīs, vai uz Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 9. panta astotās daļas nosacījumi.
	8. Par komisijas pieņemto lēmumu visi Pretendenti tiks informēti 3 (trīs) darba dienu laikā pēc lēmuma pieņemšanas.

Komisijas priekšsēdētājs Āris Augstkalns